[{"text_idx": "#000001", "text": "Herrien arteko internazionalismoak lanak bikoiztu behar izan ditu azken urteotan Siriar Errepublikan eta Ukrainian eman diren gertaera lazgarriekin. Izan ere, inperialismoa 2011ko martxotik aurrenean eta 2013ko azarotik bigarrenean buru-belarri aritu da bi herri hauen aurka, erresistentzia antolatu bat erantzun bezala jasoz Lugansk, Aleppo, Donetsk edo Damaskon."}, {"text_idx": "#000002", "text": "Era honetan, NATOren blokeak \u2014 dagoen inperialismoa bakarrak \u2014 IV. belaunaldiko gerra hibridoak sustatu ditu bi herri hauetako langile abertzaleeen aurka. Honen islada dira inperialismoak bataiatu zituen \u201cUdaberri Arabiarra\u201d eta \u201cEuromaidan\u201d fenomenoak, non mertzenariz gainezkako talde irregularrak jendartearen baitan izua zabaltzen hasi ziren. Horrela, mundu osoan zehar ezagun bihurtu dira balizko islamaren defentsan siriar herria erailtzen aritzen diren talde takfiri-salafistak, zein III. Reicharen jarraitzaile diren Ukrainia batu baten alde egun dabiltzan nazionalista ukrainiarrak. Hortaz, aldebakarreko hertsapen neurri ekonomikoen bidez eta militarki bonben bidez eragin diren bi drama humanitario hauek izan duten eboluzioak izugarri kezkatzen gaitu. Esan beharrik ez, kezka hau nabarmen areagotu zaigu, maila mediatikoan COVID-19aren pandemiaren eraginak jada lehen gure herrian ahul zegoen esparru internazionalista are gehiago ahuldu baitu."}, {"text_idx": "#000003", "text": "Hori dela eta, Ipar eta Hego Euskal Herrian hedabide mendebaldezaleek hainbeste sufrimendu eragiten ari diren duten bi gatazka odoltsu hauek erabat isilarazi dituztela ikusita, nazionalki hitzaldi bateratuak abian jartzea erabaki dugu."}, {"text_idx": "#000004", "text": "Lehengo hitzaldia Gasteizen izango da datorren abenduak 2an"}]